钦定古今图书集成/明伦汇编/闺媛典/第369卷 > 龚用圆妻唐氏
## 钦定古今图书集成/明伦汇编/闺媛典/第369卷 > 龚用圆妻唐氏

按《嘉定县志》：唐氏，孝廉龚用圆妻。幼时，其母梦大士
携一灯，上有龚字曰：“而女所归也。”长果归于龚，以妇
德著。及用圆殁，入山从次子元鬯访女炼师云标，修
辟糓导引之术。乙巳病甚，元鬯梦神谓之曰：“而母寿
与太湖山齐。”随即起，至戊申，病足痿，曰：“数尽矣。”召女伴至曰：“大事未了，尚须再来，今暂作别，问日晡否？”索
茗，一嗽而逝。